गैर आदिवासियों ने दिखाई जादूगोड़ा में एकजुटता
जमशेदपुर | मुसाबनीप्रखंड अंतर्गत जादूगोड़ा स्थित माटीगोड़ा पंचायत के गैर आदिवासियों ने सांप्रदायिकता के खिलाफ रविवार को माटीगोड़ा गांव में एकजुटता दिखाई। इधर संथालों द्वारा बीते 17 फरवरी को सीताडांगा में आयोजित बैठक में गैर आदिवासियों को शामिल नहीं किए जाने से आहत लोगों ने यह बैठक बुलाई थी। बैठक में गैर आदिवासियों ने सर्वदलीय कल्याण समिति गठित करने की घोषणा की ताकि गैर आदिवासियों के हित की रक्षा की जा सके। यह समिति माटीगोड़ा पंचायत में गैर आदिवासियों के उत्थान हित में काम करेगी। बैठक में उपमुखिया जलेश्वर बर्मा, अशोक दास, नयन सिंह, अशोक डे, हरिशंकर गोस्वामी के अलावे काफी संख्या में गैर आदिवासियों ने शिरकत की।
hin_Deva hin_Deva